5.1.

În funcție de denumire,vehiculele trebuie să respecte dispozițiile de mai jos, în conformitate cu indicațiile din tabelul care urmează ( 3 ). În sensul prezentului regulament, vehiculele MEMU trebuie să respecte cerințele aplicabile vehiculelor EX/III. Vehiculele omologate ca fiind în conformitate cu cerințele aplicabile vehiculelor EX/III în temeiul prezentului regulament, astfel cum a fost modificat prin seria 04 de modificări, vor fi considerate conforme cu cerințele aplicabile vehiculelor MEMU. 5.1.1. INSTALAȚII ELECTRICE 5.1.1.1. Dispoziții generale Instalația electrică, în ansamblul său, trebuie să respecte următoarele dispoziții, în conformitate cu tabelul de la punctul 5.1. 5.1.1.2. Cablaj 5.1.1.2.1. Dimensiunea conductorilor trebuie să fie suficient de mare pentru a evita supraîncălzirea. Conductorii trebuie să fie izolați în mod corespunzător. Toate circuitele trebuie să fie protejate prin siguranțe fuzibile sau disjunctoare automate, cu excepția circuitelor următoare: — de la baterie la sistemele de pornire la rece și de oprire a motorului; — de la baterie la alternator; — de la alternator la cutia de siguranțe fuzibile sau de disjunctoare; — de la baterie la demarorul motorului; — de la baterie la cutia de comandă de putere a sistemului de frânare de încetinire, în cazul în care acest sistem este electric sau electromagnetic; — de la baterie la mecanismul electric de ridicare a axei. Circuitele neprotejate de mai sus trebuie să fie cât mai scurte posibil.



DENUMIREA VEHICULULUI (în conformitate cu punctul 9.1 din ADR) DISPOZIȚII TEHNICE EX/II EX/III AT FL OX Instalația electrică 5.1.1.2. Cablaj X X X X 5.1.1.3. Întrerupător principal baterie X X 5.1.1.3.1. X X 5.1.1.3.2. X X 5.1.1.3.3. X 5.1.1.3.4. X X 5.1.1.4. Baterii X X X 5.1.1.5. Circuite alimentate în permanență X X 5.1.1.5.1. X 5.1.1.5.2. X 5.1.1.6. Instalație electrică în spatele cabinei X X 5.1.2. Prevenirea riscurilor de incendiu 5.1.2.2. Cabina vehiculului X 5.1.2.3. Rezervoare combustibil X X X X 5.1.2.4. Motor X X X X 5.1.2.5. Sistem de evacuare X X X 5.1.2.6. Frână de încetinire X X X X 5.1.2.7. Sisteme de încălzire prin combustie 5.1.2.7.1. X X X X X 5.1.3. Echipament de frânare 5.1.3.1. Echipament de frânare X X X X 5.1.3.2. Echipament de frânare X 5.1.4. Dispozitiv limitator de viteză X X X X X 5.1.5. Dispozitive de cuplare a remorcii X X 5.1.1.2.2. Cablurile trebuie să fie legate solid și poziționate astfel încât conductorii să fie protejați în mod corespunzător împotriva șocurilor mecanice și termice. 5.1.1.3. Întrerupătorul principal al bateriei 5.1.1.3.1. Un întrerupător pentru deconectarea circuitelor electrice se amplasează în imediata apropiere a bateriei. Dacă se utilizează un întrerupător monopolar, acesta este amplasat pe conductorul de alimentare, și nu pe conductorul de împământare. 5.1.1.3.2. Un dispozitiv de comandă pentru deschiderea și închiderea întrerupătorului se instalează în cabina conducătorului auto. Acesta trebuie să fie ușor accesibil conducătorului auto și semnalizat în mod distinct. Dispozitivul de comandă trebuie să fie protejat împotriva unei acționări involuntare, fie cu un capac de protecție, fie utilizând un dispozitiv de comandă cu mișcare dublă, fie prin orice alt mijloc adecvat. Se pot instala dispozitive de comandă suplimentare, cu condiția ca acestea să fie identificate printr-un marcaj distinct și protejate împotriva unei manevrări intempestive. În cazul în care dispozitivul (dispozitivele) de comandă este (sunt) acționat(e) electric, circuitele acestuia (acestora) se supun cerințelor de la punctul 5.1.1.5. 5.1.1.3.3. Întrerupătorul este prevăzut cu o carcasă având un grad de protecție IP65, în conformitate cu standardul CEI 529. 5.1.1.3.4. Conexiunile electrice la întrerupător trebuie să aibă gradul de protecție IP54. Totuși, această cerință nu se aplică în cazul în care conexiunile se află într-o cutie care poate fi cea a bateriei. În acest caz, este suficient ca aceste conexiuni să fie protejate împotriva scurtcircuitelor, de exemplu, cu un capac de cauciuc. 5.1.1.4. Baterii Bornele bateriilor trebuie să fie izolate electric sau acoperite de capacul care izolează cutia bateriei. În cazul în care bateriile sunt situate în altă parte decât sub capota motorului, acestea trebuie să fie fixate într-o cutie pentru baterii ventilată. 5.1.1.5. Circuite alimentate în permanență 5.1.1.5.1. Componentele instalației electrice, inclusiv conductorii, care trebuie să rămână sub tensiune atunci când întrerupătorul principal al bateriei este deschis trebuie să aibă caracteristici adecvate pentru a fi utilizate în zone periculoase. Această instalație trebuie să îndeplinească cerințele corespunzătoare ale standardului CEI 60079 ( 4 ), părțile 0 și 14, precum și cerințele suplimentare aplicabile ale standardului CEI partea 1, 2, 5, 6, 7, 11, 15 sau 18 ( 5 ). Pentru aplicarea standardului CEI 60079 partea 14, se utilizează următoarea clasificare: Instalațiile electrice alimentate în permanență, inclusiv conductorii care nu se supun cerințelor de la punctele 5.1.1.3 și 5.1.1.4, trebuie să îndeplinească cerințele aplicabile zonei 1 pentru instalații electrice în general sau cerințele aplicabile zonei 2 pentru instalațiile electrice situate în cabina conducătorului auto. Trebuie respectate cerințele aplicabile grupei de explozie IIC, clasa de temperatură T6. Conductorii de alimentare pentru instalațiile alimentate în permanență trebuie să îndeplinească cerințele standardului CEI 60079 partea 7 („Siguranță sporită”) și să fie protejați cu o siguranță sau un disjunctor automat amplasat(ă) în imediata apropiere a sursei de putere sau, în cazul „instalațiilor cu siguranță intrinsecă”, conductorii respectivi vor fi protejați cu un dispozitiv de siguranță amplasat cât mai aproape posibil de sursa de putere. Cu toate acestea, pentru instalația electrică alimentată în permanență situată într-un mediu în care temperatura determinată de echipamentul neelectric situat în același mediu depășește limitele de temperatură T6, clasa de temperatură a instalației electrice alimentate în permanență trebuie să fie cel puțin egală cu cea a clasei T4. 5.1.1.5.2. Conexiunile în derivație la întrerupătorul principal al bateriei pentru instalația electrică, care trebuie să rămână sub tensiune atunci când întrerupătorul este deschis, trebuie să fie protejate împotriva supraîncălzirii prin mijloace adecvate, de exemplu, printr-o siguranță, printr-un disjunctor sau un dispozitiv de siguranță (limitator de curent). 5.1.1.6. Dispoziții aplicabile componentelor instalației electrice amplasate în spatele cabinei conducătorului auto Ansamblul acestei instalații electrice trebuie astfel conceput, realizat și protejat astfel încât să nu poată provoca nici aprinderea și nici un scurtcircuit în condițiile normale de utilizare a vehiculelor și să fie micșorate aceste riscuri în caz de impact sau deformare. În special: 5.1.1.6.1. Cablaj Cablajele situate în spatele cabinei conducătorului auto trebuie să fie protejate împotriva șocurilor, a abraziunii și a frecării în timpul utilizării normale a vehiculului. Exemple de protecții adecvate sunt date în figurile 1, 2, 3 și 4 de mai jos. Cu toate acestea, cablurile dispozitivelor de frânare antiblocare nu necesită protecție suplimentară. Figura 1 Figura 2 Figura 3 Figura 4 5.1.1.6.2. Iluminatul Nu trebuie utilizate lămpi cu soclu filetat. ▼M1 5.1.1.6.3. Legături electrice Legăturile electrice între autovehicule și remorci trebuie să aibă un grad de protecție IP54 în conformitate cu standardul IEC 529 și să fie concepute astfel încât să prevină deconectarea accidentală. Legăturile electrice trebuie să fie în conformitate cu ISO 12098:2004 și ISO 7638:2003, după caz. ▼B 5.1.2. Prevenirea riscurilor de incendiu 5.1.2.1. Dispoziții generale Dispozițiile tehnice care urmează se aplică în conformitate cu tabelul de la punctul 5.1. 5.1.2.2. Cabina vehiculului Cu excepția cazurilor în care cabina este construită din materiale greu inflamabile, este necesar ca în spatele cabinei să fie montat un scut metalic sau din alt material adecvat, având o lățime egală cu cea a cisternei. Toate ferestrele din spatele cabinei sau din acest scut trebuie să fie închise ermetic, confecționate din sticlă de securitate rezistentă la foc și să aibă rame ignifuge. În plus, între cisternă și cabină sau scut trebuie să existe un spațiu liber de cel puțin 15 cm. 5.1.2.3. Rezervoare de combustibil Rezervoarele de combustibil pentru alimentarea motorului vehiculului trebuie să îndeplinească următoarele cerințe: 5.1.2.3.1. în caz de scurgeri, combustibilul trebuie să cadă pe sol fără a intra în contact cu părțile fierbinți ale vehiculului sau cu încărcătura; 5.1.2.3.2. rezervoarele care conțin benzină trebuie să fie echipate cu un dispozitiv antiflacără eficient, adaptabil la orificiul de umplere, sau cu un dispozitiv care permite menținerea orificiului de umplere închis ermetic. 5.1.2.4. Motor Motoarele care antrenează autovehiculele trebuie să fie echipate și plasate astfel încât să se evite orice pericol pentru încărcătură, ca urmare a încălzirii sau a aprinderii. În cazul vehiculelor EX/II, EX/III și MEMU, motorul trebuie să fie construit cu aprindere prin compresie. 5.1.2.5. Sistem de evacuare Sistemul de evacuare, precum și țevile de eșapament trebuie să fie dirijate sau protejate astfel încât să se evite orice pericol pentru încărcătură, ca urmare a încălzirii sau a aprinderii. Părțile sistemului de evacuare situate direct sub rezervorul de combustibil (diesel) trebuie să se afle la o distanță de cel puțin 100 mm sau să fie protejate de un ecran termic. Sistemul de evacuare al vehiculelor EX/II, EX/III și MEMU trebuie să fie astfel construit și amplasat încât o eventuală supraîncălzire să nu constituie un pericol pentru încărcătură, ca urmare a încălzirii la peste 80 °C a suprafeței interioare a compartimentului pentru încărcătură al vehiculului ( 6 ). 5.1.2.6. Frâna de încetinire a vehiculului Vehiculele echipate cu un sistem de frânare de încetinire care emite temperaturi ridicate, plasat în spatele peretelui posterior al cabinei, trebuie echipate cu un ecran termic între acest sistem și cisternă sau încărcătură, fixat solid și dispus astfel încât să permită evitarea oricărei încălziri, chiar localizată, a peretelui cisternei sau a încărcăturii. În plus, ecranul termic trebuie să protejeze sistemul de frânare împotriva scurgerilor sau a pierderilor, chiar accidentale, ale produsului transportat. O protecție care include, de exemplu, un capotaj cu pereți dubli va fi considerată satisfăcătoare. 5.1.2.7. Sisteme de încălzire prin combustie 5.1.2.7.1. Sistemele de încălzire prin combustie trebuie să respecte cerințele tehnice relevante ale Regulamentului CEE nr. 122 (inclusiv pe cele din anexa 9), astfel cum a fost modificat, conform datelor de aplicare specificate în prezentul document. 5.1.3. Echipament de frânare Vehiculele supuse cerințelor marginalului 10 221 din ADR trebuie să respecte cerințele relevante ale Regulamentului nr. 13 (inclusiv pe cele din anexa 5), astfel cum a fost modificat, conform datelor de aplicare specificate în prezentul document. 5.1.3.1. Vehiculele EX/III, AT, FL, OX și MEMU trebuie să respecte toate cerințele relevante ale Regulamentului nr. 13, inclusiv pe cele prevăzute la anexa 5. 5.1.3.2. Vehiculele EX/II trebuie să respecte toate cerințele relevante ale Regulamentului nr. 13. Cu toate acestea, cerințele din anexa 5 nu sunt aplicabile. 5.1.4. Limitator de viteză Autovehiculele din categoriile N2 și N3 sunt echipate cu un dispozitiv de limitare a vitezei în conformitate cu cerințele tehnice ale Regulamentului nr. 89, astfel cum a fost modificat. Dispozitivul va fi reglat astfel încât viteza să nu poată depăși 90 km/h, ținând seama de toleranța tehnologică a dispozitivului. 5.1.5. Dispozitive de cuplare a remorcii Dispozitivele de cuplare a remorcii trebuie să fie conforme cu cerințele tehnice din Regulamentul nr. 55, astfel cum a fost modificat, în conformitate cu datele de aplicare specificate.